অবৈধভাবে ভারতে প্রবেশ করতে গিয়ে গ্রেফতার ৪ বাংলাদেশি

বসিরহাট: সীমান্ত দিয়ে অবৈধভাবে ভারতে প্রবেশ করতে গিয়ে গ্রেফতার বাংলাদেশি নাগরিক (Bangladeshi arrested in Basirhat)। উত্তর ২৪ পরগনার বসিরহাটের (Basirhat) সরূপনগর এলাকায় ভারত-বাংলাদেশের (Indo-Bangladesh Border) হাকিমপুর সীমান্ত থেকে অবৈধভাবে ভারতে প্রবেশ করছিল চার জন বাংলাদেশি। অবৈধভাবে বাংলাদেশ থেকে আসার সময় চার বাংলাদেশি অনুপ্রবেশকারীকে আটক করে স্বরূপনগর থানার পুলিশের হাতে তুলে দিল বিএসএফের ১৪৩ নম্বর ব্যাটেলিয়ান।

আরও পড়ুন: গরু পাচারের চেষ্টা বানচাল করল পুলিশ, গ্রেফতার ২

পুলিশ সূত্রের খবর, কাঁটাতার পেরিয়ে ভারতে প্রবেশ করেছিল। পুলিশের প্রাথমিক জেরা করে জানতে পারে অবৈধভাবে বাংলাদেশ থেকে তারা এদেশে প্রবেশ করেছে কোনও বৈধ কাগজপত্র তাদের কাছে ছিল না। তারপর স্বরূপনগর থানার পুলিশ তাদেরকে গ্রেফতার করে। পুলিশ সূত্রে জানা যায় গতকাল রাতে অবৈধভাবে তারা এ দেশে আসার সময় সীমান্তের বিএসএফের জওয়ানরা তাদের আটক করে। তাদের নাম মোহাম্মদ ইয়াকুব হোসেন, ফরহাদ হোসেন বাড়ি মাদারীপুর, সাথে সাথে মোঃ কামরুল ইসলাম টাঙ্গাইল ও মনির হোসেন ঢাকা জেলার বাসিন্দা।পুলিশ তাদেরকে গ্রেফতার করে আজ শনিবার বসিরহাট মহকুমা আদালতে পেশ করে।

প্রসঙ্গত,বাংলাদেশে বর্তমানে উত্তাল পরিস্থিতি। আর সেই উত্তাল পরিস্থিতির সুযোগ নিয়ে বাংলাদেশ থেকে ভারতে অনুপ্রবেশের চেষ্টা বাড়ছে বলেই মনে করছে বিশেষজ্ঞমহল। বেআইনিভাবে ভারতে প্রবেশের অভিযোগে কয়েকজনকে গ্রেপ্তার করা হয়েছে। বেআইনিভাবে ভারতে আসা সেইসব বাংলাদেশিদের সাহায্য করার অভিযোগেও ধরপাকড় চালাচ্ছে পুলিশ।

অন্য খবর দেখুন